Diari Oficial de la Generalitat Valenciana


Sumari del DOGV 4006, del 24-05-2001 (2001/4947)

ACORD de 22 de maig de 2001, del Govern Valencià, pel qual s'eleven a definitives les concessions de les emissores de radiodifusió sonora en ones mètriques amb modulació de freqüència a Dénia –89.6 Mhz– i Vinaròs –101.6 Mhz.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2001/4947


Data del document
:   22-05-2001

Organisme emissor
:   Conselleria del Portaveu del Govern

Tipus de document
:   Acord

Descriptors 

:   * Dénia
    * Vinaròs
    * radiodifusió

ACORD de 22 de maig de 2001, del Govern Valencià, pel qual s'eleven a definitives les concessions de les emissores de radiodifusió sonora en ones mètriques amb modulació de freqüència a Dénia ?89.6 Mhz- i Vinaròs ?101.6 Mhz.[2001/X4947]
  
El Govern Valencià, en la reunió del dia 22 de maig de 2001, adoptà l'acord següent:
  
Per Resolució de 24 de desembre de 1998, del conseller de Presidència, publicada al Diari Oficial de la Generalitat Valenciana de 15 de gener de 1999, es va resoldre l'adjudicació provisional del concurs públic per a l'adjudicació del servei públic de radiodifusió sonora en ones mètriques amb modulació de freqüència de caràcter comercial a la Comunitat Valenciana.
  
La citada resolució adjudicava provisionalment les emissores de Dénia, en la freqüència 89.6 Mhz, i Vinaròs en la freqüència 101.6 Mhz, a favor de Ràdio Popular, SA, i establia que l'atorgament de l'adjudicació definitiva estava supeditat a l'aprovació del projecte tècnic, execució de les obres i instal·lacions i a la superació de les inspeccions reglamentàries.
  
Així mateix, l'article 12 del Decret 38/1998, de 31 de març, del Govern Valencià, pel qual s'estableix el règim de concessió d'emissores de radiodifusió sonora en ones mètriques amb modulació de freqüència i de la seua inscripció al Registre de Concessionaris, determina que, superades les inspeccions reglamentàries de les instal·lacions, la Direcció General de Comunicació requerirà a l'adjudicatari provisional que aporte el certificat de estar al corrent de les obligacions tributàries i de Seguretat Social, actualització de les dades relatives al capital social, la seua distribució i composició dels òrgans d'administració, i nom del director de l'emissora.
  
Complits per l'adjudicatari provisional tots els tràmits que la legislació vigent exigeix, a proposta de la Direcció General de Comunicació, de la Conselleria del Portaveu del Govern, i d'acord amb el que disposa l'article 12 del Decret 38/1998, anteriorment citat, el Govern Valencià
  
ACORDA
  
Primer
  
Atorgar a Ràdio Popular, SA, la concessió definitiva de les emissores de Dénia, en la freqüència 89.6 Mhz, i Vinaròs, en la freqüència 101.6 Mhz, amb subjecció a les normes contingudes en el Decret 38/1998, de 31 de març, del Govern Valencià, i la resta de normes d'aplicació.
  
Segon
  
Les característiques tècniques que s'assignen a les esmentades emissores, d'acord amb els projectes tècnics aprovats, són les reflectides a l'annex.
  
Tercer
  
Ràdio Popular, SA, com a concessionària definitiva, haurà de formalitzar l'adjudicació mitjançant el contracte oportú amb la Generalitat Valenciana, en el termini d'un mes a comptar des de l'endemà de la publicació d'aquest acord en el Diari Oficial de la Generalitat Valenciana.
  
Contra aquest acord, que posa fi a la via administrativa, es podrà interposar, potestativament, recurs de reposició davant el Govern Valencià, en el termini d'un mes, comptador des de l'endemà de la seua publicació, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la seua publicació. Tot açò d'acord amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i als articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utlilitze qualsevol altra via que es considere oportuna.
  
ANNEX
  
Característiques tècniques Dénia
  
- Coordenades: 38 49 56 N
  
00 02 01 W
  
- Quota (m): 420
  
- Denominació de l'emissió: 256KF8EHF
  
- Freqüència (MHz): 89.6 MHz
  
- Potència radiada aparent màxima (w): 2.000 W
  
- Potència màxima nominal de l'equip transmissor (w): 400 W
  
- Sistema radiant: 4 dipols
  
- Alçada del suport de l'antena des del sòl (m): 30 m
  
- Alçada efectiva màxima (m): 442 m
  
- Polarització: vertical
  
Característiques tècniques Vinaròs
  
- Coordenades: 40 30 29 N
  
00 25 59 W
  
- Quota (m): 140
  
- Denominació de l'emissió: 256KF8EHF
  
- Freqüència (MHz): 101.6 MHz
  
- Potència radiada aparent màxima (w): 2.000 W
  
- Potència màxima nominal de l'equip transmissor (w): 1000 w
  
- Potència d'eixida centralitzada de l'equip transmissor (w): 676
  
- Sistema radiant: 4 dipols, omnidireccional
  
- Alçada sobre el sòl del centre elèctric de l'antena (m): 30 m
  
- Alçada del suport de l'antena (m): 25
  
- Alçada efectiva màxima (m): 140 m
  
- Polarització: vertical
  
València, 22 de maig de 2001
  
El conseller secretari del Govern Valencià,